《题黄长孺松江图古笺》
宋代·陈著

吾行半东南，松江东南奇。
湖铺天上水，山横镜中眉。
清风明月夜，细雨斜风时。
扁舟几来去，长揖三高祠。
泯默一梦昔，欲语将同谁。
忽焉入老眼，百年片纸遗。
□□□□□，人境那可期。
人境那可期，画中时见之。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。